(Návrh)

Komuniké

Vláda Slovenskej republiky na zasadnutí dňa ........ 2002 prerokovala a schválila návrh zákona, ktorým sa mení zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z. Predmetný návrh zákona bol vypracovaný v  súlade  s  uznesením vlády Slovenskej republiky č. 1144 z 23. októbra 2002 k zmenám legislatívnych noriem podmieňujúcich návrh štátneho rozpočtu na rok 2003. Z  cit. uznesenia vlády vyplynula úloha predložiť na rokovanie vlády návrh novely zákona č. 315/2001 Z. z. o Hasičskom a záchrannom zbore v znení neskorších predpisov s cieľom neuplatniť v roku 2003 ďalší plat  a súčasne posunúť účinnosť § 112 (hodnostný príplatok)  od 1. januára 2004.

	Navrhovanou zmenou v predkladanom návrhu, t. j. neuplatnením v roku 2003 ďalšieho platu príslušníkom Hasičského a záchranného zboru a posunutím účinnosti nároku na vyšší hodnostný príplatok príslušníkov tohto zboru, sa rieši úspora finančných prostriedkov zo štátneho rozpočtu na rok 2003.